Temeljem članka 40. točka 1. Zakona o ustanovama („Narodne novine“ broj: 76/93, 29/97, 47/99, 35/08, 127/19), članka 37. stavka 3. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22), članka 54. Statuta Dječjeg vrtića Cvrčak Beli Manastir (KLASA: 012-3/14-0/01 URBROJ: 2100/01-04/14-01-02/01) od 5. veljače 2014. godine, Statutarne odluke o izmjenama i dopunama Statuta Dječjeg vrtića Cvrčak Beli Manastir (KLASA: 601-02-23-05-01, URBROJ: 2100-1-4-23-02/03) od 6. veljače 2023. godine i Odluke Upravnog vijeća o raspisivanju natječaja za izbor i imenovanje ravnatelja Dječjeg vrtića Cvrčak Beli Manastir (KLASA: 601-02-23-05-01, URBROJ: 2100-1-4-23-02/02) od 6. veljače 2023. godine, Upravno vijeće Dječjeg vrtića Cvrčak Beli Manastir raspisuje

**JAVNI NATJEČAJ**

za imenovanje ravnatelja

Dječjeg vrtića Cvrčak Beli Manastir

Za ravnatelja Dječjeg vrtića Cvrčak Beli Manastir može biti imenovana osoba koja ispunjava sljedeće uvjete:

- završen studij odgovarajuće vrste za rad na radnom mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski studij ili

c) specijalistički diplomski studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s prijašnjim propisima

- položen stručni ispit za odgojitelja ili stručnog suradnika

- najmanje pet godina radnog iskustva u predškolskoj ustanovi na radnom mjestu odgojitelja ili stručnog suradnika.

Na navedeno radno mjesto ne može biti imenovana osoba za čije zasnivanje radnog odnosa postoje zapreke iz članka 25. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22).

Ravnatelj se imenuje na vrijeme od pet godina, a ista osoba može biti ponovno imenovana.

Izrazi koji se koriste u ovom Javnom natječaju su neutralni i odnose se na oba spola.

Kandidat koji se javlja na Javni natječaj podnosi vlastoručno potpisanu prijavu koja sadrži: ime i prezime, OIB i adresu stanovanja.

Uz prijavu na Javni natječaj kandidati su dužni dostaviti sljedeću dokumentaciju:

* životopis
* dokaz o odgovarajućoj vrsti i razini obrazovanja
* dokaz o hrvatskom državljanstvu
* dokaz o položenom stručnom ispitu za odgojitelja ili stručnog suradnika ili dokaz o ispunjavanju uvjeta iz članka 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne novine“ broj: 133/97 i 4/98)
* elektronički zapis o podacima evidentiranim u matičnu evidenciju Hrvatskoga zavoda za mirovinsko osiguranje kao dokaz o radnom stažu, ne starije od mjesec dana od objave natječaja
* uvjerenje nadležnog suda da se protiv osobe ne vodi kazneni postupak sukladno članku 25. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22), ne starije od dana objave natječaja
* uvjerenje nadležnog suda da se protiv osobe ne vodi prekršajni postupak sukladno članku 25. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22), ne starije od dana objave natječaja
* uvjerenje nadležnog Centra za socijalnu skrb da osobi nije izrečena mjera za zaštitu dobrobiti djeteta sukladno članku 25. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22), ne starije od dana objave natječaja.

Na Javni natječaj se mogu prijaviti osobe oba spola.

Isprave se ostavljaju u neovjerenom presliku, a kandidat koji bude izabran u obvezi je dostaviti dokaze o ispunjavanju uvjeta u izvorniku ili ovjerenom presliku.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na Javni natječaj pozvati se na to pravo te, osim dokaza o ispunjavanju formalnih uvjeta, priložiti i rješenje ili potvrdu o priznatom statusu sukladno posebnom zakonu. Dokumentacija se dostavlja u presliku.

Kandidat koji se poziva na pravo prednosti zapošljavanja u skladu s člankom 102. i 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21), ima prednost u odnosu na ostale kandidate samo pod jednakim uvjetima i dužan je priložiti, osim dokaza o ispunjavanju traženih uvjeta, i sve potrebne dokaze iz članka 103. citiranog Zakona.

Navedeno na poveznici: <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu sa Zakonom o zaštiti vojnih i civilnih invalida rata („Narodne novine“ broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na Javni natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, po Zakonu o civilnim stradalnicima iz Domovinskog rata („Narodne novine“ broj: 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na Javni natječaj priložiti sve dokaze o ispunjavanju traženih uvjeta iz Javnog natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici Ministarstva hrvatskih branitelja

<https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu sa Zakonom o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13, 152/14, 39/18, 32/20), uz prijavu na Javni natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavom na ovaj Javni natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova očuvanja, te njihovim pravima, a sve u skladu s Uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka.

Kandidat prijavom na Javni natječaj daje suglasnost Dječjem vrtiću Cvrčak Beli Manastir na prikupljanje i obradu svojih osobnih podataka u svrhe natječajnog postupka kao i suglasnost za objavu istih kao rezultata natječaja.

Potpunom prijavom smatra se prijava koja sadrži sve podatke i priloge navedene u Javnom natječaju.

Kandidati koji nisu podnijeli potpunu, pravodobnu i vlastoručno potpisanu prijavu ili ne ispunjavaju formalne uvjete iz Javnog natječaja ne smatraju se kandidatima prijavljenim na Javni natječaj te se njihove prijave neće razmatrati.

Dokumentacija dostavljena u prijavi na Javni natječaj neće se vraćati.

Rok za podnošenje prijava je 15 (petnaest) dana od dana objave Javnog natječaja u Narodnim novinama.

Prijave na Javni natječaj dostavljaju se na adresu:

Dječji vrtić Cvrčak Beli Manastir

Vladimira Nazora 34a

31 300 Beli Manastir

s napomenom: „Prijava na Javni natječaj za izbor ravnatelja Dječjeg vrtića Cvrčak Beli Manastir – ne otvaraj“

O rezultatima Javnog natječaja kandidati će biti obaviješteni u roku od 45 dana od isteka roka za podnošenje prijava.

UPRAVNO VIJEĆE

DJEČJEG VRTIĆA CVRČAK BELI MANASTIR